polyglot-tagger/wikipedia-language-snippets-filtered huggingface dataset:
இளம்பெண்ணான மணிமேகலை ஒரு தமிழீழ விடுதலைப் புலிகள் போராளி. இலங்கையின் வடகிழக்கு கடற்கரையில் உள்ள வல்வெட்டித்துறையில் நடந்த யுத்தத்தில் காலில் அடிபட்டு மிக மோசமான நிலையில் இருக்கிறாள். அங்கிருந்த போராளிகள் ஒன்று சேர்ந்து அவளை படகில் ஏற்றி இந்தியாவிற்கு வந்தனர். அவர்கள் கோடியக்கரை வந்து அங்குள்ள தமிழர்களின் உதவியால் நாகப்பட்டினத்திலுள்ள மருத்துவமனைக்குச் சென்றனர்.
அவளது சோகமான முன்கதையை கேட்டதும் சுபாஷ், ஒரு மாதம் மருத்துவமனையில் தங்க அனுமதித்தான். இதற்கிடையில் இலங்கை அரசிடமிருந்து தமிழ்நாடு காவல்துறைக்கு போராளிகள் மருத்துவமனையில் தங்கியிருப்பதாக தகவல் வருகிறது. பின்னர் நடக்கும் சம்பவங்கள் கதையின் முடிவாக அமைகிறது.
இந்திய எழுத்தாளர் அருந்ததி ராய் எழுதிய "அப்சலைத் தூக்கிலிடாதே" மற்றும் "தோழர்களுடன் ஒரு பயணம்" என்ற இரு நூல்களையும் "குஜராத் 2002 இனப்படுகொலை", "அமைதிக்காகப் போராடுவோம்", "மதவெறி" மற்றும் “குரலின் வலிமை” நூல்களையும் தமிழில் மொழிபெயர்துள்ளார். புரட்சியாளர் சே குவாரா பற்றிய ஆவணப்படத்தை 2002 ஆம் ஆண்டு இயக்கி வெளியிட்டதன் மூலம் தமிழ் இலக்கிய உலகின் கவனத்தை பரவலாக பெற்றுள்ளார். ஸ்டார் விஜய் தொலைகாட்சியின் நீயா நானா மற்றும் புதிய தலைமுறை தொலைக்காட்சியின் புதுப்புது அர்த்தங்கள் போன்ற நிகழ்ச்சிகளில் கலந்துகொன்டு தொலைக்காட்சி ஊடகங்களிலும் சமூகம் சார்ந்த உரையாடல்களில் தொடர்ந்து தன் கருத்துகளைப் பகிர்ந்து வருகிறார்.
1988 ஆம் ஆண்டு பள்ளி படிப்பை முடித்த அவர் மின்னணுவியல் மற்றும் தொலைத்தொடர்பில் 1991 ஆம் ஆண்டு இளநிலை படித்து முடித்தார். பல்வேறு தொழில்கள் மற்றும் வேலை பார்த்த முத்துகிருஷ்ணன், இளம்வயதில் பிற மாநிலங்களிலேயே பள்ளிப் படிப்பை பயின்றதால் 1993 ஆம் ஆண்டுதான் தமிழைக் கற்றார் . சாதி, தீண்டாமை, விளிம்புநிலை மக்கள், சூழலியல், சிறுபான்மையினர் மீதான தாக்குதல்கள் மற்றும் பொதுவாகவே இந்த சமூகத்தில் கடும் பாதிப்புகளுக்கு உள்ளான மக்கள் நோக்கி பயணப்பட்டார். உலகமயம், பொருளாதாரம், மனித உரிமைகள் என இன்னும் தன் படைப்பு வெளியை விரிவாக்கினார். எழுத்தோடு நில்லாமல் தனது சமூக செயற்பாடுகளையும் தொடங்கினார்.
அ. முத்துக்கிருஷ்ணன் தமிழ் எழுத்தாளரும் சமூக செயற்பாட்டாளரும் ஆவார். 1973-ஆம் ஆண்டு பிறந்தவர் ஆவார். தென்னிந்தியாவின் மதுரை மாவட்டத்தில் பிறந்த இவர் தனது இளம் பருவம் வரை கோவா, ஹைதராபாத், மும்பை நகரங்களில் வசித்தார். 1986-இல் மதுரைக்கு பயணமானது இவரது குடும்பம். அக்காலகட்டத்தில் மதுரையில் அவர் படித்த துறையில் வேலை வாய்ப்புகள் இல்லாததால் மதுரையில் வேறு துறைகள் சார்ந்த வேலைகளை பார்க்கத் தொடங்கினார், அதன்பின்னர் சொந்தமாகப் பல சிறு குறு தொழில் முயற்சிகளில் ஈடுபட்டார்.
பல்வேறு மக்கள் பிரச்சினைகளுக்காக ஏற்படுத்தப்படும் உண்மை கண்டறியும் குழுவில் ஒரு உறுப்பினராக பல பகுதிகளுக்கும் சென்று கள ஆய்வு செய்துள்ளார். எட்டு நாடுகளின் வழியே 10000 கி.மி தரை வழியே பயணித்து பாலஸ்தீனத்தின் காசா பகுதிக்கு சென்ற சர்வதேச குழுவில் இடம் பெற்றவர். ஜோர்தானில் நிகழ்ந்த பாலஸ்தீன நிலமீட்பு போராட்டத்தில் பங்கு கொண்டவர். குஜராத் இனப்படுகொலை குறித்த தெகல்கா ஆவணங்களை முதலாவதாக தமிழில் தந்தவர்.
சோயா அக்தர், கவிஞர், பாடலாசிரியர் மற்றும் திரைக்கதை எழுத்தாளரான ஜாவேத் அக்தர் மற்றும் திரைக்கதை எழுத்தாளரான ஹனி இரானிக்கும் மகளாகப் பிறந்தார். சோயாவின் மாற்றாந்தாய் சபனா ஆசுமி. இவருடைய இளைய சகோதரர் பர்கான் அக்தார் நடிகர் மற்றும் இயக்குநராக உள்ளார். இவர் மும்பையிலுள்ள மேனேக்ஜி கூப்பர் நிறுவனத்தில் கலந்துகொண்டார். செயிண்ட் சேவியர் கல்லூரியில் பயின்று பி. ஏ. பட்டம் பெற்றார். பின்னர், படத் தயாரிப்பு பற்றிய துறையில் படிப்பதற்காக, 'நியூயார்க் பல்கலைக்கழக திரைப்பட பள்ளியில்' சேர்ந்தார்.
பென்டகிராம் நிறுவனத்திற்கு "ப்ரைஸ் ஆஃப் புல்லட்ஸ்" என்கிற பெயரில் வெளிவந்த இசை காணொளிக்கு உதவி இயக்குநராகத் தனது தொழில் வாழ்க்கையை ஆரம்பித்தார். பின்னர், "தில் சாத்தா ஹை", "ஸ்பிலிட் வைட் ஓப்பன்" மற்றும் பர்கான் அக்தாரின் "லக்சயா" போன்ற படங்களில் துணை இயக்குநராக பணிபுரிந்தார். ரீமா கங்டிலின் "ஹனிமூன் டிராவல்ஸ் பிரைவேட் லிமிடெட்"ற்கு நிர்வாகத் தயாரிப்பாளராக இருந்தார். மேலும் "எக்சல் என்டெர்டெயிண்மென்ட்" தயாரிப்பையும் ஏற்றார்.
இவர் "லக் பை சான்ஸ்" , ஜிந்தகி நா மிலேகி டொபாரா" , மற்றும் "ஷீலா கி ஜவானி" போன்ற படங்களை இயக்கியுள்ளார். "டலாஷ்" திரைப்படத்திற்கு ரீமா கங்டிலுடன் இணைந்து திரைக்கதை எழுதியுள்ளார். பின்னர், "தில் தடக்னெ டொ" என்கிற பஞ்சாபி குடும்ப பின்னணியைக் கொண்ட திரைப்படத்தை இயக்கினார்.
சோயா அக்தர் இந்திய திரைப்பட இயக்குநர் மற்றும் திரைக்கதை எழுத்தாளராவார். இவர் நியூயார்க் பல்கலைக்கழகத்தின் திரைப்படத்துறையில் 'டிப்ளமோ' பட்டம் பெற்ற பின்னர், மீரா நாயர், டோனி கெர்பர் மற்றும் தேவ் பெனகல் போன்றோரிடம் துணை இயக்குநராகப் பணிபுரிந்தார்.
2011 இல், "ஜிந்தகி நா மிலேகி டொபாரா" படத்தை இயக்கினார். இதில், கிருத்திக் ரோஷன், அபய் தியோல், பர்கான் அக்தார், கத்ரீனா கைஃப் மற்றும் கல்கி கோய்ச்லின் நடித்துள்ளனர். இத் திரைப்படம் வசூலில் சாதனை புரிந்து நல்ல வரவேற்பை பெற்றதுடன் சிறந்த இயக்குநருக்கான பிலிம்பேர் விருதினைப் பெற்றுத் தந்தது.
பர்கான் அக்தர் மற்றும் கொங்கனா சென் சர்மா நடித்துள்ள "லக் பை சான்ஸ்" படத்தின் மூலம் சோயா அக்தர் இயக்குநராக அறிமுகமானார். இது தொழில்வர்ககத்தை முறியடிக்கும் போராளி நடிகனைப் பற்றிய கதையாகும். இப் படம் அதிக வசூலைப் பெறவில்லை என்றாலும் கூட விமரிசகர்களால் அதிகம் விமர்சிக்கப்பட்டது.
2013 ல் அக்தர், பம்பாய் டாக்கீஸ் திரைப்படத்திற்காக அனுராக் காஷ்யப், திபக்கர் பானர்ஜி மற்றும் கரண் ஜோஹர் உடன் இணைந்தார். இது 100 வருட இந்திய திரைப்படங்களின் கொண்டாட்டமாகும்.
எவருமே கடவுளை முழுமையாகப் புரிந்து கொள்ள முடியாது என்று நம்பும் தந்தை மற்றும் சகோதரனுடன் வளர்ந்ததால், இவருக்கு எந்த மதத்தின் மீதும் நம்பிக்கை இல்லை.
ஜெ. டபிள்யூ கெப்ளர், யூ. ஸ்டீர்ஸ், ஜெ. வொயிட்.பி. மேரெக், மேஜர் ”மேஜர் ஹிஸ்டோ காம்பப்ளிட்டியின் டி உயிரணுவின் சுய சகிப்புத்தன்மை இழப்பு மற்றும் -மாற்றியமைக்கப்பட்ட தயாரிப்புகள்”.இயற்கை , 332 : பக். 35-40 .
ஜெ. வைட், மற்றும் பலர். , "வி -சிகிச்சை குறிப்பிட்ட மீவீரிய எதிர்ப்பு ஸ்டபைலோகோக்கல் எண்டரோடாக்சின், பி: முதிர்ந்த டி உயிரணுக்களின் தூண்டுதல் மற்றும் பிறந்த குழந்தை எலிகளிலுள்ள குணமளிப்பு நீக்கங்கள்," செல் , .56, .1, பக். 27-35 .
பிலிப்பா "பிப்பா" மெரெக் மார்ச்சு 28 ஜூன் 1945 இல் இங்கிலாந்து, எவெல்லில் பிறந்தார். அவர் கேம்பிரிட்ஜ் , நியூ ஹாலில் 1967 இல் பட்டப்படிப்பையும் 1970 இல் முனைவர் பட்டத்தையும் பெற்றார். முனைவர் பட்ட ஆய்வின்பொழுது , ஆலன் முர்ரோவுடன் இணைந்து இங்கிலாந்திலுள்ள மருத்துவ ஆய்வுக் கவுன்சிலின் மூலக்கூறு உயிரியல் ஆய்வகத்தில்ஆலன் முர்ரோவுடன் இணைந்து பணிபுரிந்தார், அங்கு அவர் டி செல்கள் மற்றும் பி செல்கள் ஆகியவற்றின் வேறுபாடுகளை ஆய்வு செய்யத் தொடங்கினார்.
பிலிப்பா "பிப்பா" மெரெக் அரச கழகம் ஓர் அமெரிக்க ஆங்கிலேய உயிரியலாளர் ஆவார். டி செல் வளர்ச்சி, டி செல் உயிரணு தன்மடிவு , உயிர் மற்றும் எதிர்ப்பாற்றல் தூண்டிகள், தன்னுடல் தாக்குத்திறன், மற்றும் மீவீரிய எதிர்ப்பிகளை அடையாளம் காணுதல், நச்சு அதிர்ச்சி நோய்க்குறி ஆகியவற்றின் பின்னனி குறித்து ஆய்வுசெய்ததால் நன்கு அறியப்படுகிறார். இவர் தனது கணவர் ஜான் டபிள்யூ காப்ளர் உடன் இணைந்து இத்தகைய ஆய்வுகளில் ஈடுபட்டார்.
முதன் முதலில் ரோச்செஸ்டர் பல்கலைக்கழகத்தில் ஆசிரியராகப் பணியில் சேர்ந்தார். அதன்பிறகு கொலராடோவின் டென்வர் நகரில் உள்ல தேசிய யூத ஆரோக்கிய மையம், கொலராடோ பல்கலைக்கழகம் ஆகியவற்றில் பணியற்றினார்.
பின்னர் அவர் சான் டியாகோவின் கலிஃபோர்னியா பல்கலைக்கழகத்தில் ரிச்சர்ட் டட்டன்னுடன் இணைந்து ஆய்வு முனைவர் பணியைத் தொடர்ந்தார்.
வன்னி நாடுக்கு வடக்கே யாழ்ப்பாண அரசும், தெற்கே கண்டி இராச்சியமும் கோட்டை அரசும், மேற்கு மற்றும் கிழக்கே இந்திய பெருங்கடலால் சூழப்பட்டது.
நாட்டுக்கு தென்கிழக்கே திரிகோண மலை அமைந்துள்ளது. இலங்கையின் தற்போதைய மன்னார், வவுனியா, கிளிநொச்சி, முல்லைத்தீவு ஆகிய மாவாட்ட பகுதிகளை உள்ளடக்கிய பெருநிலப் பரப்பே வன்னி நாடாக இருந்தது. இது மேலும் புத்தளம், திருகோணமலை,
அனுராதபுரம் மாவட்டங்களில் சில பகுதியையும் உள்ளடக்கியதாகும். இதன் தெற்கே உள்ள கண்டி இராச்சியமும் , கோட்டை அரசும் " இப்பகுதிகளையும் மற்றும் தெற்கு இலங்கை பகுதிகளையும் உள்ளடக்கிய மற்ற இரு இராச்சியங்கள் ஆகும்.
வன்னியர் தோற்ற கோட்பாடுகளைப் பற்றி பல கருத்துக்கள் நிலவி வருகிறது. அதில் ஒன்று தற்போதைய இந்தியாவின் தமிழ்நாட்டில் உள்ள ஒரு தமிழ் இனக்குழு வன்னியர் குலத்தைக் குறிக்கிறது. இவர்கள் பாண்டிய மற்றும் சோழ மன்னர்களின் போர் தளபதிகளாக இருந்தது வந்துள்ளனர் இதன் கவுரவ பட்டமாக வன்னியர் என வழங்கப்பட்டனர் என ஒரு கருத்து நிலவுகிறது. இவர்கள் பல குல மற்றும் இனக்குழுக்களின் வழிவந்தவர்கள் ஆவர்.ஒரு சில இலங்கை வரலாறு ஆய்வாளர்கள் வனம் என்ற காடு பொருள் படுமாறு காட்டுப்பகுதியில் ஆட்சி செய்பவர்கள் என்பதால் அவர்கள் வன்னியர் என வழங்கப்பட்டனர் எனக் கூறுகின்றனர்.
அக்கராயன் என்பவர் இலங்கையின் யாழ்ப்பாண அரசின் தெற்கு பகுதியாக விளங்கிய வன்னி நாட்டை ஆண்ட ஆட்சியாளர் ஆவார். இவர் 13 ஆம் நூற்றாண்டைச் சேர்ந்தவர் ஆவார். இங்குள்ள அக்கராயன் குளம் இவரால் உருவாக்கப்பட்டது ஆகும். 2018 ஆம் ஆண்டு கிளிநொச்சியில் அக்கராயன் சிலை நிறுவப்பட்டது. அக்கராயன் ஆறு இவர் பெயரிலேயே வழங்கப்படுகிறது இவ்வாறு முல்லைத்தீவு மாவட்டத்தில் உருவாகி கிளிநொச்சி மாவட்டம் வழியாக யாழ்ப்பாணம் மாவட்ட கடல்நீரேரியில் கலக்கிறது.
இலங்கையின் இடைக்கால பகுதியில் வாழ்ந்த ஆட்சியாளர்கள் ஆவர்.1990 ஆம் ஆண்டுகளில் தற்போதைய வட மாகாணம், இலங்கையில் வாழ்ந்த இலங்கைத் தமிழரின் ஒரு சாதி பிரிவினர் வன்னியர் என வழங்கப்படுகிறனர்.
தளபதி தினேஷ் என்பவர் தமிழ்த் திரைப்பட நடிகரும் சண்டை பயிற்சியாளரும் ஆவார். நான் சிகப்பு மனிதன் திரைப்படத்தில் முதன் முதலாக சண்டை பயிற்சியாளராக பணியாற்றினார்.
இம்முறையில் சிறிய அளவு வெற்றிடம் ஏற்படுத்தி குப்பிகளை தோளில் கவிழ்த்தி 15 நிமிடங்கள் வைக்கப்படுகிறது. குப்பிகள் பொதுவாக கண்ணாடி அல்லது நெகிழியால் செய்யப்பட்டது. மேலும் குப்பிகள் 25 மில்லிமீட்டர் முதல் 76 மில்லிமீட்டர் வரை அளவுள்ளதாக இருக்கிறது. சிகிச்சை குப்பிகள் நீள்கோளம், கோளம், அரைக்கோளம் என பல்வேறு வடிவங்களில் பயன்படுத்தப்படுகிறது. சிகிச்சைக்குப்பின் குப்பின் அச்சு சிறிது நேரத்தில் மறைந்துவிடும் மேலும் இது வலி குறைவான முறையாகும்.
இந்த முறையில் எரிச்சாராயத்தில் நனைக்கப்பட்ட எரிக்கோலை பயன்படுத்தி கண்ணாடி குப்பியில் வெற்றிடம் உண்டாக்கி முதுகு தோளில் கவிழ்த்து செய்யப்படுகிறது. இது பரவலான ஒரு சிகிச்சை முறை. இதில் குப்பின் அச்சு வளையம் முதுகில் தெளிவாக காணப்படுகிறது. மேலும் இம்முறையில் குப்பிகளை தோள் பரப்பில் இடம் மாற்றி அசைத்து சிகிச்சை வழங்கலாம். குப்பிகள் வைக்கும் இடத்தின் தோளுக்கடியில் உள்ள சிறிய இரத்த நாளங்கள் உடைவதால் இந்த இடம் சிவந்து காணப்படும்.
குப்பிச் சிகிச்சை என்பது ஒரு மாற்று மருத்துவமுறை ஆகும். இதில் ஒரு சில நிமிடங்களுக்கு நோயாளியின் தோலின் மீது கண்ணாடி, உலோகம் அல்லது மரத்தாலான வெற்றிடமாக்கப்ட்ட ஒரு குப்பியைத் தலைகீழாக பொருத்துவர். இதனால் குப்பியின் தசை இழுப்பில் வலி குறைவு, வீக்கம் குறைவு, இரத்த ஓட்டம் சீராகுதல், சதை இறுக்கம் குறைவு உண்டாகும்.
இச்சிகிச்சை தற்பொழுது நடைமுறையில் இருக்கலாம். ஆனால் இது புதியது அல்ல. இது பண்டைய தமிழர், எகிப்திய, சீன, மற்றும் மத்திய கிழக்கு கலாச்சாரங்களில் இருந்துள்ளது. உலகிலேயே பழமையான மருத்துவ பாடப்புத்தகங்களில் ஒன்றான எபேர்ஸ் பாப்பிரஸ்சில் குறிப்பிடப்பட்டுள்ளது.
இன்றளவும் தமிழ்நாட்டில் பாட்டி வைத்தியம் என்ற பெயரில் செம்பு அல்லது பித்தளை சொம்புகளை பயன்படுத்தி முதுகு சதைப்பிடிப்புக்கு ஏற்ற சிகிச்சையாக கிராமப்புறங்களில் நடைமுறையில் உள்ளது.
இப்போர் பிரித்தானிய கிழக்கிந்திய கம்பெனி படைகள், ஆப்கானித்தானை கைப்பற்றுவதற்கு நடைபெற்ற இரண்டாவது போராகும். இரண்டாம் ஆங்கிலேய ஆப்கான் போர், ஆங்கிலேயர்களின் வெற்றியுடன் முடிவுற்றது. கந்தமாக் உடன்படிக்கையின் படி, ஆங்கிலேயர்கள் ஆப்கானித்தானில் புவிசார் அரசியல் செய்து கொள்ள அனுமதிக்கப்பட்டனர். மேலும் ஆப்கானித்தானிலிருந்து பெரும்பாலான பிரித்தானியக் கம்பெனிப் படைகள் விலக்கிக் கொள்ளப்பட்டது.
இரண்டாம் ஆங்கிலேய ஆப்கானியப் போர் , பிரித்தானியக் கிழக்கிந்தியக் கம்பனி படைகளுக்கும், ஆப்கானித்தான் அமீர், செர் அலி கான் படைகளுக்கும் இடையே 1878 முதல் 1880 முடிய ஆப்கானித்தானில் நடைபெற்ற போராகும்.
ஆப்கானிய பஷ்தூன் பழங்குடி மக்கள் தங்கள் மலைப்பகுதிகளை தன்னாட்சியுடன் நிர்வகிப்பதற்கு அனுமதியளிக்கப்பட்டது. மேலும் ருசியா மற்றும் பிரித்தானிய இந்தியாவுக்குமிடையே போர் அமைதி மண்டலமாக இருப்பதற்கு ஆப்கானித்தான் ஒப்புக்கொண்டது.
அவர் தூய மற்றும் பயன்படுத்தப்படும் கரிம வேதியியல் பிரிவின் முதல் பேராசிரியராக சிட்னி பல்கலைக்கழகத்தில் உள்ள வேதியியல் பள்ளியில் 1912 இல் நியமிக்கப்பட்டார். அவர் பின்னர் செயின்ட் ஆண்ட்ரூஸ் பல்கலைக்கழகத்தில் இல் பணியாற்றினார். பின்னர் மான்செஸ்டர் பல்கலைக்கழக கரிம வேதியியல் துறையில் தலைமை பொறுப்பேற்றார். 1928 இல் லண்டன் பல்கலைக்கழக கல்லூரியில் பேராசிரியராக இரண்டு ஆண்டுகள் பணியாற்றினார். 1930 இல் இருந்து அவர் ஆக்ஸ்போர்டு பல்கலைக்கழகத்தில் வேதியியல் பேராசிரியராகவும், மக்டாலின் கல்லூரி, ஆக்ஸ்போர்டில் ஆராய்ச்சி மாணவராகவும் திகழ்ந்தார்.
1923 ஆம் ஆண்டில் புனித ஆண்ட்ரூஸ் பல்கலைக்கழகத்தில் பணிபுரியும் வேளையில் பென்ஸினில் நடுவில் ஒரு வட்டம் இருப்பதை அவர் கண்டுபிடித்தார். எலக்ட்ரான் இயக்கத்தைக் குறிக்கும் சுருள் அம்புப் பயன்பாட்டைக் கண்டறிந்தார். மேலும், அவர் மார்ஃபீன் மற்றும் பென்சிலின் மூலக்கூறு அமைப்புகளைக் கண்டுபிடித்துள்ளார். ராபின்சன் அன்னுலேசன் ஸ்டெராய்டுகளின் உற்பத்தியில் பயன்படுகிறது.
ராபின்சன் செஸ்டர்பீல்ட் இலக்கணப் பள்ளி மற்றும் ஃபல்னெக் தனியார் பள்ளியில் ஆரம்ப கல்வி பயின்றார். பின்னர் அவர் மான்செஸ்டர் பல்கலைக்கழகத்தில் வேதியியல் பட்டம் பெற்றார், 1905 இல் பட்டம் பெற்றார். 1907 இல் 1851 ஆராய்ச்சியாளர் பட்டம் ராயல் கமிஷன் கண்காட்சி 1851 இடம் பெற்றார். தனது ஆராய்ச்சியை மான்செஸ்டர் பல்கலைக்கழகத்தில் தொடர்ந்தார்.
சர் ராபர்ட் ராபின்சன் ஒரு பிரிட்டிஷ் கரிம வேதியியயலாளர் மற்றும் நோபல் பரிசு பெற்றவர். தாவர சாயப் பொருட்களான மற்றும் பற்றிய ஆராய்ச்சிக்காக 1947 இல் நோபல் பரிசு பெற்றார். மேலும் 1947 ஆம் ஆண்டில், அவர் சுதந்திர பதக்கம், வெள்ளி பனை பெற்றார்.
அவரது ட்ரோபினோனின் தயாரிப்பு கோக்கைனுக்கு ஒரு முன்னோடியாகும்.1917 இல் ஆல்கலாய்டு வேதியியலைக் கண்டறிந்ததோடு, ஓருலைத் தொகுப்புமுறையில் அடுக்கை விளைவு வாயிலாக பைசைக்ளிக் மூலக்கூறுகள் உருவாக்கும் திறனையும் கண்டறிந்தார்.
அவர் செஸ்டர்பீல்ட், டெர்பிஷையர் அருகிலுள்ள ரஃபொர்ட் பண்ணை வீட்டில் பிறந்தார். தந்தை ஜேம்ஸ் பிராட்புரி ராபின்சன், அறுவை சிகிச்சை சுத்திகரிப்பு பொருட்கள் தயாரிப்பவர், தாய், ஜேன் டேவன்போர்ட்.
மீனாட்சி வாத்வா ஓர் இந்திய அமெரிக்க வானியலாளரும் கோள் அறிவியலாளரும் ஆவார். இவர் அரிசோனா பல்கலைக்கழகத்தில் விண்கல் ஆய்வு மைய இயக்குநராகவும் புவி, விண்வெளித் தேட்டப் பள்ளியில் பேராசிரியராகவும் உள்ளார். இவர் சிகாகோ கள அருங்காட்சியக ஆய்வு இணையரும் ஆவார்.
பிரான்சு நாட்டு பேரரசர் நெப்போலியன் போனபார்ட்டு நினைவாக இத்திறப்புக்கு நெப்போலியன் திறப்பு என்று பெயரிடப்பட்டது. நெப்போலியன் சதுரங்க விளையாட்டின் மீது ஆழ்ந்த காதல் கொண்டிருந்தார். ஆனால் இவர் ஒரு சாதாரண சதுரங்க விளையாட்டு வீர்ர் ஆவார் . 19 ஆம் நூற்றாண்டின் மையப்பகுதியிலிருந்து இப்பெயர் பயன்பாட்டிற்கு வந்தது .1809 ஆம் ஆண்டில் நடைபெற்ற ஒரு போட்டியில் இவர் இவ்வகையான திறப்புடன் ஆட்டத்தைத் தொடங்கி விளையாடினார். எதிர்த்து விளையாடிய தானியங்கி சதுரங்க விளையாட்டு இயந்திரம் டர்க்கிடம் தோற்றுப்போனார். சதுரங்க மாசுட்டர் யோகான் ஆல்கேயர் இந்த இயந்திரத்தை அப்போது உருவாக்கியிருந்தார் .
5 நகர்வினால் கருப்பு ஆட்டக்காரர் முதலில் தன்னுடைய -சிப்பாயை பாதுகாக்க வேண்டிய தேவை ஏற்படுகிறது. , பின்னர் 3. 4 என்ற வெள்ளையின் நகர்வு, பின்னர் கருப்பை (3.6 என்ற விலாமடிப்புத் தேர் நகர்வை செய்ய வலியுறுத்துகிறது. 3.7 என்ற வலிய தாக்குதல் நகர்வு வெள்ளை அமைச்சரின் 3. 4 நகர்வின் நோக்கத்தை தடுக்கிறது. அல்லது 3.6 என்ற கருப்பு ராணியின் நகர்வினால் குதிரையின் முன்னேற்ரத்திற்கு உதவியாக இருக்கும் 6 சதுரம் பறிக்கப்படுவதும் தடுக்கப்படுகிறது. 2. 3 என்ற வெள்ளையின் நகர்வினால் கருப்பு காய்களுடன் விளையாடுபவருக்கு எந்தவிதமான இடையூறும் ஏற்படுவதில்லை.
நெப்போலியன் திறப்புடன் விளையாடுவது ஒரு வலுவற்ற தொடக்கமாக கருதப்படுகிறது. ஏனெனில் இங்கு உரிய காலத்திற்கு முன்னரே வெள்ளை ராணி வெளியில் வந்து தாக்குதலில் ஈடுபடுகிறது. ராசாவின் பக்க்க் குதிரையின் முன்னேற்றத்திற்கு பேருதவி புரியும் சதுரத்தை இது பறிக்கிறது. வேவார்டு ராணி தாக்குதல் திறப்பு ஆட்டத்துடன் ஒப்பிடுகையில் வேவார்டு ராணியின் தாக்குதலில் விசையும் வலிமையும் அதிகமாக உள்ளது. .
நெப்போலியன் திறப்பு என்ற சதுரங்க திறப்பு ஆட்டம் பின் வரும் வழக்கத்திற்கு மாறான நகர்வுகளுடன் தொடங்குவதாக அடையாளப்படுத்தப்படுகிறது.
வேவார்டு ராணி தாக்குதல் திறப்பு ஆட்டம் போல , வெள்ளை மாணவகன் முற்றுகை நம்பிக்கையுடன் , ஆனால் பொறியிலிருந்து கருப்பு எளிதாக தப்பிக்க முடியும்.
கார்த்திக் ) தகவல் தொழில்நுட்பம நிறுவனத்தில் பணிபுரிந்து வரும் ஒரு நடித்தர குடும்பத்தைச் சார்ந்த இளைஞன் . இவன் புலன் புறத்தெரிவு அறிவு கொண்டுள்ளான். பள்ளி நாட்களில், தேர்வுகளின்போது இவனது திறமையைப் பயன்படுத்தி இவனது காதலி ப்ரியா நல்ல மதிப்பெண்களைப் பெறுகிறார், அதனால் இவனது தந்தை இவனது திறமையை குறைத்துக் கொள்ளுமாறு அறிவுறுத்துகிறார். பின்னர் கார்த்திக் பாண்டியன் என்ற பாண்டாவின் அலுவலகத்தில் சந்தித்து அவருடன் நட்பாகிறான். பாண்டா, ஒரு சூதாட்டக்காரர், கார்த்திக்கின் திறமையைப் பற்றி தெரிந்துகொண்டு, தனது அதன் மூலம் சூதாட்டத்தை விளையாடுமாறு கேட்கிறார். தன்னை வெளிகாட்டிக் கொள்ளாத குமார் என்வரின் கீழ் ரங்கராஜன் என்ற ரன்டே துடுப்பாட்ட சூதாட்டத்தை நடத்தி வருகிறார். இவர்களுக்காக கார்த்திக் சூதாட்டத்தில் ஒரு கோடி ரூபாய்களை வென்று, அவரது மூத்த சகோதரி காயத்ரி திருமணத்திற்காக 10 லட்ச ரூபாயை பெற்றுக் கொள்கிறார். பாண்டா, கார்த்திக் மற்றும் சதீஸ் ஆகியோர் சூதாட்ட பணம் செலவழிக்க கோவா செல்கின்றனர். பிறகு என்ன நடக்கிறது என்பதை பல அதிரடி திருப்பங்களுடன் மீதிக் கதை சொல்கிறது.
இயக்குனர் வசந்த் கௌதமின் தந்தையாக அறிமுகமானார், அதே நேரத்தில் கவுதமின் சகோதரியாக நடனக் கலைஞரான காயத்ரி ரகுராம், தனது பத்து வருட இடைவெளிக்கு பின்னர் மீண்டும் திரையுலகிற்கு திரும்பினார். டாப்சி பன்னு மற்றும் டேனியல் பாலாஜி படத்தில் கௌரவ தோற்றத்தில் நடிக்க தேர்ந்தெடுக்கப்பட்டனர். முதல் முறையாக டாப்சி ஒரு எதிர்மறை கதாபாத்திரத்தில் நடித்துள்ளார். பின்னர் அவர் படத்தில் சூதாட்டத்தில் ஈடுபடும் ஒரு பெண் போன்ற எதிர்மறை வேடங்களில் தான் நடித்ததில்லை என்று குறிப்பிட்டார், நவம்பர் 2014 ஆம் ஆண்டில், தனுஷ் கொக்கி குமார் என்ற கதாபாத்திரத்தில் நடித்தார்
வை ராஜா வை இல் வெளிவந்த இந்திய தமிழ் அதிரடித் திரைப்படமாகும். ஐசுவர்யா ரசினிகாந்த் தனுஷ், இயக்கத்தில் உருவான இத்திரைப்படத்தில் கௌதம் கார்த்திக், பிரியா ஆனந்து, விவேக், டாப்சி பன்னு, காயத்ரி ரகுராம் ,டேனியல் பாலாஜி மற்றும் பலரும் நடித்துள்ளனர் இதன் படபிடிப்பு 2013 செப்டம்பர் 12 அன்று தொடங்கப்பட்டது. யுவன் சங்கர் ராஜா இசையமைப்பில் 2015 மே 01 அன்று இத்திரைப்படம் வெளிவந்தது. நேர்மறையான விமர்சனங்கள் பெற்று வெற்றிகரமாக ஓடியது. ஹாலிவுட் திரைப்படங்களான "நெக்ஸ்ட்" மற்றும் "21" என்ற படங்களின் தழுவலாகும்.
இப்படத்தின் பெரும்பாலான காட்சிகள் சென்னை பழைய மகாபலிபுரம் சாலையிலுள்ள பசிபிக் டெக் பார்கில் படமாக்கப்பட்டது, இப்படத்தின் இறுதிக் காட்சி ,சிங்கப்பூர், தாய்லாந்து மற்றும் வியட்நாம் ஆகிய பகுதிகளில் கப்பலில் ஏழு நாட்கள் இரவு நேரங்களில் படப்பிடிப்பு நடைபெற்றது. டிசம்பர் 2013 இல், ஜப்பான் ஒசாகாவில் ஒரு பாடல் படமாக்கப்பட்டது. காயத்ரி ரகுராம் ஒரு காதல் பாடலுக்கு நடன காட்சிகளை இயக்கியும் படத்தில் நடித்துமிருந்தார். சில காட்சிகள் மற்றும் பாடல்கள் கோவாவில் படமாக்கப்பட்டது.
ஆரம்பத்தில், இயக்குனர் ஐஸ்வர்யாவின் தேர்வு முன்னணி நடிகரான அதர்வா இருந்தார் , ஆனால் ஒருசில காரணங்களால் அவர் இந்த திரைப்படத்தில் வேலை செய்ய முடியவில்லை, ஆகையால், கௌதம் கார்த்திக் முக்கிய கதாபாத்திரத்தில் நடித்தார். பின்னர் பிரியா ஆனந்து இப்படத்தில் பெண் நடிகையாக நடிக்கப்போவதாக அறிவிக்கப்பட்டது. வேல்ராஜ் படத்திற்காக ஒளிப்பதிவாளராக நியமிக்கப்பட்டார்.
ராஜதந்திரம் 2015 ஆம் ஆண்டு ஏ. ஜி. அமித் இயக்கத்தில் வீரபாகு மற்றும் ரெஜினா கசான்ரா நடிப்பில் வெளியான தமிழ்த் திரைப்படம். இப்படத்தின் தயாரிப்பாளர்கள் சன்லேண்ட் சினிமாஸ் மற்றும் ஒயிட் பக்கெட் புரொடக்சன்ஸ் ஆகியோர். இப்படத்தின் விநியோக உரிமையை பாக்ஸ் ஸ்டார் ஸ்டுடியோஸ் பெற்றது. எஸ். ஆர். கதிரின் ஒளிப்பதிவில், பிரவீன் ஆன்டனியின் படத்தொகுப்பில், விதேஷின் தயாரிப்பு வடிவமைப்பில், சில்வாவின் சண்டைப்பயிற்சியில் இப்படம் உருவானது. இப்படம் அதன் திரைக்கதை மற்றும் உருவாக்கத்திற்காகப் பாராட்டப்பட்ட வெற்றிப்படமாகும். 13 மார்ச் 2016 இல் இப்படக்குழு ராஜதந்திரம் 2 படத்தின் முதல் 6 நிமிடக்காட்சிகளை யூடியூப்-இல் வெளியிட்டது. இப்படம் கன்னடத்தில் பாண்டா என்ற பெயரில் மறு ஆக்கம் செய்யப்பட்டது.
நேர்மையானவரான தர்மராஜை நிதிநிறுவன மோசடியில் சிக்கவைத்து சிறைக்கு அனுப்புகிறான் அழகப்பன் . பல ஆண்டுகளுக்குப் பின் சிறையிலிருந்து திரும்பும் தர்மராஜ் மிகப்பெரிய நகைக்கடையை நடத்திவரும் பணக்காரனாக மாறிவிட்ட அழகப்பனை பழிவாங்க அவன் கடையைக் கொள்ளையடிக்க மாதவ அய்யரிடம் உதவி கேட்கிறார். மாதவ அய்யர் பிறரை ஏமாற்றுதல், சிறு திருட்டு போன்றவற்றில் ஈடுபட்டு பணம் சம்பாதிக்கும் அர்ஜுன் மற்றும் அவனது இரண்டு நண்பர்களிடம் அழகப்பன் நகைக்கடையைக் கொள்ளையடிக்கும் திட்டத்தைச் சொல்ல அதை முதலில் மறுக்கும் அர்ஜுன் பிறகு அதை செய்ய ஒத்துக்கொள்கிறான். அதை எப்படி செய்து முடித்தான் என்பதை விறுவிறுப்பான திரைக்கதையாக காட்சிப்படுத்தியிருக்கிறார்கள்.
தி இந்து: திரைக்கதை றெக்கை கட்டிப் பறப்பது படத்தின் பலம். திரைக்கதையின் வேகத்தையும், போக்கையும் புரிந்துகொண்ட பிரவீண்குமாரின் எடிட்டிங், சந்தீப் சவுதாவின் பின்னணி இசை ஆகியவை படத்துக்கு பெரிதும் துணை நிற்கின்றன.
மார்கரெட் ஹெபீல்ட் ஹாமில்டன் , ஆகஸ்ட் 17, 1936 பிறந்தார்) ஒரு அமெரிக்கன் கணினி அறிவியலாளரும் , கணினி பொறியாளர் மற்றும் வணிக உரிமையாளரும் ஆவார். " மென்பொருள் பொறியியல் " என்ற சொல் இவரால் உருவக்கப்பட்டதாகும். ஹாமில்டன் மாசாச்சூசெட்சு தொழில்நுட்பக் கழகத்தில் டிராப்பர் ஆய்வகத்தில் மென்பொருள் பொறியியல் பிரிவின் இன் இயக்குநராக இருந்தார் இந்நிறுவனம் அப்போலோ விண்வெளித் திட்டத்தில் பயணித்த விமானத்திற்கான மென்பொருளை உருவாக்கிய நிறுவனமாகும். 1986 இல், இவர் கேம்பிரிட்ஜ், மாசசூசெட்ஸில் உள்ள ஹாமில்டன் டெக்னாலஜிஸ். ஐ என் சி. ஐ, டாட். இன். என்ற நிறுவனத்தை உருவாக்கி அதன் முதன்மை செயல் அலுவலராகவும் ஆனார் இந்த நிறுவனம் யுனிவர்சல் சிஸ்டம்ஸ் லாங்குவேஜ் என்ற மென்பொருள் வடிவமைப்பை விரிவாக்கம் செய்வதை அடிப்படையாகக் கொண்டது.
மார்கரெட் ஹீபீல்ட், 1936, ஆகஸ்ட் 17 ஆம் நாள் இந்தியானாவின் பியோலியில் , கேனெத் ஹீபீல்ட் மற்றும் ரூத் எஸ்தர் ஹீபீல்ட் ஆகியோருக்கு மகளாகப் பிறந்தார். 1954 இல் ஹான்காக் உயர்நிலைப் பள்ளியில் பட்டம் பெற்ற பிறகு, 1955 இல் மிச்சிகன் பல்கலைக் கழகத்தில் கணிதமும், 1958 இல் எர்ல்ஹாம் கல்லூரியில் சிறிய தத்துவத்தில் இளங்கலைப் பட்டமும் பெற்றார். அவர் ஹார்வர்டில் தனது இளங்கலை பட்டப்படிப்பை படித்துக்கொண்டிருக்கும் பொழுதே தனது கணவரின் உதவியுடன் , பட்டம் பெறும் இறுதி இலக்குடன், உயர்நிலைப் பள்ளி கணிதத்தையும் பிரெஞ்சு மொழியையும் சுருக்கமாகக் கற்றுக் கொண்டார். பிராண்டேஸ் பல்கலைக்கழகத்தில் சுருக்க கணிதத்தில் பட்டப்படிப்பு படிப்பை மேற்கொள்வதற்கான நோக்கத்துடன் , மாசசூசெட்சின் பாஸ்டனுக்குச் சென்றார்.
2016 ஆம் ஆண்டு நவம்பர் 22, அன்று, நாசாவின் அப்பல்லோ மூன் பயணங்கள் பற்றிய விமானப்பயண மென்பொருள் வளர்ச்சியை முன்னெடுத்துச் சென்றமைக்காக, அமெரிக்க ஜனாதிபதி பாரக் ஒபாமாவின் சுதந்திரத்திற்கான ஜனாதிபதி பதக்கம் அவருக்கு வழங்கப்பட்டது.
ஹாமில்டன், அவர் ஈடுபட்டுப் பங்காற்றிய 130 க்கும் மேற்பட்ட ஆவணங்கள், 60 செயல் திட்டங்கள் மற்றும் ஆறு முக்கிய நிகழ்ச்சிகளைப் பற்றிய அறிக்கைகள் ஆகியவற்றை வெளியிட்டுள்ளார்
நிர்மலா தேஷ்பாண்டே குறிப்பிடத்தக்க இந்திய சமூக சேவையாளராக இருந்தார். இவர் காந்தியின் தத்துவத்தை தழுவினார். இவர் சிறு வயதிலேயே பெண்கள், பழங்குடியின மக்கள் மற்றும் இந்தியாவில் வகுப்புவாத ஒற்றுமை மற்றும் அதற்கான சேவையில் தனது வாழ்க்கையை அர்ப்பணித்தார். 2006 இல் இந்தியாவின் இரண்டாவது குடிமகன்களுக்கு வழங்கப்படும் மிக உயரிய விருதான பத்ம விபூசன் பட்டம் பெற்றுள்ளார். மேலும் இவரது மரணதிற்கு பின்னர் 2010 இல் நமது அண்டை நாடான பாகிஸ்தான் சிதாரா-இ-இம்டியாஸ் என்ற பட்டம் இவருக்கு வழங்கியது.
1929 ஆம் ஆண்டு அக்டோபர் மாதம் 19 ஆம் தேதி நாக்பூரில் உள்ள விமலா மற்றும் புருஷோத்தம் யஷ்வந்த் தேஷ்பாண்டே ஆகியோருக்கு மகளாகப் பிறந்தார். 1962 ஆம் ஆண்டில் இவர் தனது எழுத்துப்பணிக்காக மராத்தி மொழியில் சாஹித்திய அகாடமி விருது பெற்றுள்ளார்.
இவர் நாக்பூரில் படித்து அரசியல் அறிவியல் துறையில் எம்.ஏ.பட்டம் பெற்றுள்ளார். இவர் புனேயில் பெர்குசன் கல்லூரியில் படித்துள்ளார். பின்னர், இவர் நாக்பூரில் உள்ள மோரிஸ் கல்லூரியில் அரசியல் விஞ்ஞானத்துறையில் விரிவுரையாளராக பணியாற்றினார்.
தேஷ்பாண்டே 1952 ஆம் ஆண்டில் வினோபா பாவே நடத்திவந்த பூமி தான இயக்கத்தில் தன்னை ஈடுபடுத்திக்கொண்டு 40,000 கி.மீ. தூரங்களை பயணித்து கிராம ஸ்வராஜ்ஜ்யம் என்ற காந்தியடிகளின் கொள்கைகளை பரப்பினார். காந்திய கொள்கைகளைக் கடைப்பிடிப்பது மிகவும் கடினம் என்று இவர் அறிந்திருந்தார், ஆனாலும் அவ்வாறு செய்வது ஒன்றே உண்மையான ஜனநாயக சமுதாயத்தை நோக்கிச் செல்லும் ஒரே வழி என்று நம்பினார்.
பஞ்சாபில் மற்றும் காஷ்மீர் மாநிலங்களில் வன்முறைகள் உச்சத்தில் இருந்தபோது அதற்கான சமாதான முயற்சிகளை மேற்கொண்டதில் பெருமளவில் அறியப்பட்டார். 1994 ல் காஷ்மீரின் அமைதிக்காக பாகிஸ்தானைச் சந்திப்பதில் இவர் மேற்கொண்ட முன்முயற்சிகள் ஆகிய இரண்டும் பெரிய பொதுச் சேவை சாதனைகளாகும். ன் மீது சீனாவின் அடக்குமுறையைக் கண்டு மிகவும் துயறுற்றார்.
உள்ளூர் நேரப்படி 21:03 மற்றும் ஒசநே 14:03 அளவில் ஆனக் கிரக்கத்தோவா தனது எரிமலைக் குழம்பை உமிழ்ந்ததோடு அங்கிருந்த நிலநடுக்கவியல் கருவியை சேதப்படுத்தவும் செய்தது. இருப்பினும் அருகாமையில் உள்ள நிலநடுக்கவியல் நிலையம் தொடர்ச்சியான நடுக்கங்களை கண்டறிந்தது. இந்தோனேசிய வானிலையியல், காலநிலையியல் மற்றும் புவியமைப்பியல் முகமை உள்ளூர் நேரப்படி 21:27 அளவிலும் பான்டனின் மேற்குக் கடற்கரைப் பகுதியில் ஒரு ஆழிப்பேரலையை கண்டறிந்தது. ஆனால், அதற்கு முன்னதாக இந்த முகமை எந்த ஒரு கண்டவியல் திட்டு நகர்வினையும் கண்டறியவில்லை. இந்தோனேசிய வானிலையியல், காலநிலையியல் மற்றும் புவியமைப்பியல் முகமையின் செய்தித் தொடர்பாளர் சுடோபோ பர்வோ நுக்ரோக்கோ ஆனக் கிரக்கத்தோவாவின் எரிமலை உமிழ்வின் காரணமாக நீருக்கடியில் ஏற்பட்ட நிலச்சரிவு மற்றும் முழுநிலவு நாளன்றான விளைவு இரண்டின் கலவையான காரணத்தால் அளவிற்கு அதிகமான ஆழிப்பேரலைகள் உருவாகியிருக்கலாம் என்று அறிக்கை வெளியிட்டார்.
இந்தோனேசியா பசிபிக் எரிமலை வளையத்தோடு அமைந்திருப்பதோடு 127 செயல்மிகு எரிமலைகளின் இருப்பிடமாகவும் இருப்பதால் அதிக எண்ணிக்கையிலான நிலநடுக்கங்களைச் சந்தித்து வருகின்றது. இயங்கு நிலையிலுள்ள அந்த 127 எரிமலைகளுள் சுண்டா நீரிணைப் பகுதியில் 1883 ஆம் ஆண்டு கிரக்கத்தோவா எரிமலையின் உமிழ்வால் (வரலாற்றில் மிகத் தீவிரமான எரிமலை உமிழ்வுகளுள் ஒன்றாக கருதப்படுகிறது - 30,000 மக்களை ஆழிப்பேரலையாலும், எரிமலைக் குழம்புகளாலும் கொன்று தீர்த்தது) 1927 ஆம் ஆண்டு உருவான எரிமலையே குட்டி கிரக்கத்தோவா ஆகும்.
சுண்டா நீரிணை ஆழிப்பேரலை 2018 திசம்பர் 22 ஆம் நாள் சுண்டா நீரிணைப் பகுதியில் உள்ள கிரக்கத்தோவா எரிமலையின் சீற்றத்தின் காரணமாக பான்டென், லாம்பங் மற்றும் இந்தோனேசியப் பகுதிகளின் கடற்கரைப் பகுதிகளைத் தாக்கிய ஆழிப்பேரலையாகும். இந்தோனேசிய வானிலையியல், காலநிலையியல் மற்றும் புவியமைப்பியல் முகமை இந்த ஆழிப்பேரலையானது எரிமலை உமிழ்வினைத் தொடர்ந்து நீரினடியில் ஏற்பட்ட நிலச்சரிவின் காரணமாக ஏற்பட்டிருக்கலாம் என்று தெரிவிக்கிறது.